cyanic-selkie/wikianc huggingface dataset:
שוודיה באירוויזיון
הישגים
שוודיה אירחה את התחרות 6 פעמים בתולדותיה, בכל פעם לאחר שניצחה בתחרות, והיא המדינה היחידה שאירחה את התחרות בהתפרשות על פני חמישה עשורים שונים: שלוש פעמים היא אירחה את התחרות בסטוקהולם בשנים 1975, 2000 ו-2016, פעמיים במאלמה בשנים 1992 ו-2013 ופעם אחת בגטבורג ב-1985. כמו כן, שוודיה נמצאת במקום השלישי ברשימת שיאניות האירוח של התחרות, אחרי הממלכה המאוחדת, שיאנית האירוח אשר אירחה את התחרות בשטחה שמונה פעמים ואירלנד שאירחה את התחרות בשטחה שבע פעמים לאחר שבעת ניצחונותיה.
עקב ניצחונה של שוודיה באירוויזיון 2023, אירוויזיון 2024 יערך במאלמה בשלישית.
היעדרויות
שוודיה התחרתה בתחרות כמעט ברציפות מהופעת הבכורה שלה בתחרות ב-1958 שנערכה בהולנד, ונעדרה מהתחרות רק שלוש פעמים בתולדותיה: לראשונה בשנת 1964, בשנייה ב-1970 ובפעם האחרונה בשנת 1976.
היעדרותה הראשונה של שוודיה התרחשה בשנת 1964. הסיבה לפרישה אינה ידועה בוודאות, אולם העובדה כי שוודיה סיימה במקום האחרון בתחרות עם 0 נקודות בתחרות בשנה הקודמת, יכולה להיות הסיבה. על אף היעדרותה, שוודיה שידרה את התחרות.
היעדרותה השנייה של שוודיה התרחשה ב-1970. באותה שנה, החליטה שוודיה לא להשתתף בתחרות עקב התוצאה השנויה במחלוקת בתחרות אירוויזיון 1969 שנערכה במדריד, ספרד, בה ניצחו ארבעה שירים בתחרות. כתוצאה מכך, מספר מדינות, ביניהן שוודיה, אוסטריה, נורווגיה, פינלנד ופורטוגל, החליטו לא להשתתף בתחרות ב-1970.
בפעם השלישית והאחרונה שוודיה נעדרה מהתחרות ב-1976. ב-1975, כאשר אירחה שוודיה את התחרות בשטחה היא הודיעה כי אם תנצח בתחרות בשנית, לא יתאפשר בידיה למצוא מקור מימון לאירוח התחרות פעם נוספת. רשת השידור השוודית הודיעה כי שוודיה לא תשתתף בתחרות בשנת 1976 עקב הוצאות כבדות שהשקיעה באירוח התחרות אשתקד והחלטתה של שוודיה לפרוש מן התחרות התקבלה לאחר מחאה ציבורית רחבה נגד רשת השידור השוודית והתחרות עצמה. לאחר התחרות באותה שנה, איגוד השידור האירופי החליט שכדי להקל על המדינה המארחת של התחרות, כל מדינה שתשתתף בתחרות תישא באופן חלקי במימון התחרות ושוודיה אכן שבה לתחרות בשנה שאחריה.
אירוויזיון 1958: אליס באבס
רשות השידור השוודית החליטה להצטרף לתחרות האירוויזיון לראשונה בשנת 1958. בפעם הראשונה והאחרונה בתולדותיה של שוודיה בתחרות הנציגה לתחרות לא נבחרה על ידי תוכנית טלוויזיה שנתית (שעתידה הייתה להיקרא "מלודיפסטיבלן"), אלא הנציגה השוודית נבחרה על ידי ועדה מיוחדת שהורכבה מנציגי עובדים של רשות השידור השוודית. מתוך 152 הצעות שהוגשו לשולחן רשות השידור השוודית, נבחרה לנציגת שוודיה לתחרות אליס באבס עם השיר "Lilla stjärna". לאחר שנבחרה באבס לנציגת שוודיה הראשונה בתחרות, באבס לא הסכימה לשורת טקסט אחת שהופיעה בשיר ("autorstwa Gunnara Werséna"), תוכנו של השיר שונה על פי בקשתה, ונותרה מהמשפט עצמו רק המילה "Werséna". לאחר מכן, באבס סירבה להקליט גרסת אולפן לשיר, כך שנכון להיום, הקלטתה הזמינה היחידה של השיר היא מתוך ביצועה של באבס בתחרות עצמה. ב-12 במרץ באבס הופיעה בתחרות האירוויזיון וקטפה את המקום הרביעי בתחרות עם 10 נקודות: היא קיבלה שלוש נקודות מלוקסמבורג, שלוש נקודות משווייץ, שתי נקודות מהולנד, נקודה אחת מאוסטריה ונקודות אחת מבלגיה.
יחסי שוודיה והמדינות הסקנדינביות באירוויזיון
באופן מסורתי, בכל הקשור לדפוסי הצבעותיה, שוודיה תומכת ונתמכת על ידי המדינות הסקנדינביות: פינלנד, נורווגיה, דנמרק ואיסלנד. בשנת 1998 שוודיה העניקה את מירב הנקודות לנורווגיה, בשנת 1999 העניקה את מירב הנקודות לאיסלנד, בשנת 2000 העניקה את מירב הנקודות לדנמרק, בשנת 2003 העניקה 12 נקודות לנורווגיה, בשנת 2008 שוודיה העניקה 12 נקודות לנורווגיה וב-2009 היא שוב העניקה את מירב הנקודות לנורווגיה. בפעם הראשונה בהיסטוריית התחרות, בשנת 2006, שוודיה העניקה 12 נקודות לפינלנד. כמו כן, בשנת 2007, שוודיה העניקה שוב לפינלנד 12 נקודות. יחסי שוודיה והמדינות הסקנדינביות באירוויזיון הם דוגמה אחת מני רבות של הצבעה בין מדינות שיש להן קשרים גאוגרפיים, היסטוריים, פוליטיים או תרבותיים, כמו מדינות סקנדינביה, מדינות הבלקן, המדינות הבלטיות, והמדינות הסובייטיות לשעבר. באופן מפתיע, שוודיה נוהגת להעניק בשנים האחרונות את מירב הנקודות שלה למדינות שאינן חלק מסקנדינביה: בשנת 2010 היא העניקה את מירב הנקודות לגרמניה, בשנת 2011 לאירלנד, בשנת 2012 לקפריסין, בשנת 2014 לאוסטריה, בשנים 2015-2016 לאוסטרליה, בשנת 2017 לפורטוגל ובשנת 2018 לקפריסין. בשנים האחרונות, רק בשנת 2013 בחרה שוודיה להעניק את מירב הנקודות שלה למדינה סקנדינבית, נורווגיה, שהיא גם המדינה הסקנדינבית הנתמכת ביותר על ידי שוודיה, שהעניקה לה לא פחות מ-5 פעמים את מירב הנקודות שלה משהחלה שיטת ה"טלווטינג".
האיגרת אל טיטוס
האיגרת אל טיטוס היא אחת מאיגרות הרועה שנכתבו על ידי השליח פאולוס. איגרת זו נשלחה על ידי פאולוס לעוזרו טיטוס ומהווה חלק מספרי הברית החדשה - ספרי הקודש של הנצרות.
האיגרת מתארת את דרישות התפקיד והחובות של ראשי הקהילה הנוצרית והבישופים כלפי קהילתם.
חיבור האיגרת ותיארוכה
האיגרת עצמה קובעת בראשיתה כי היא נכתבה על ידי "פאולוס, משרת האלוהים ושליחו של ישו המשיח". החוקרים הסבורים כי האיגרת נכתבה על ידי פאולוס מתארכים אותה לאחר ביקורו של פאולוס בכרתים (על פי האמור בטיטוס א' 5). אין מדובר באותו ביקור המוזכר במעשי השליחים כ"ז 7 - שבעקבותיו הגיע פאולוס לרומא ונכלא בה. לאחר שיחרורו של פאולוס מכלאו הוא הפליג לאסיה, ועבר בדרכו בכרתים, בהמשך הגיע לאפסוס שם הוא עזב את טיטוס. פאולוס המשיך למקדוניה וכתב בה את האיגרת הראשונה אל טימותיוס, והמשיך לניקופוליס, בה הוא כתב את האיגרת אל טיטוס, בשנת 66 או 67 לערך.
החוקרים הסבורים כי איגרות הרועים הן פסאודואפיגרפיות, סבורים כי הן נכתבו לאחר מותו של פאולוס. החוקרים מתבססים על אזכור דוקטרינות כנסייתיות אשר פותחו רק לאחר מותו של פאולוס. חוקרים אלה מתארכים את האיגרת בין שנות ה-80 של המאה הראשונה ועד שלהי המאה השנייה.
פרדוקס אפימנידס
האיגרת כוללת טקסט הידוע בשם פרדוקס אפימנידס (המכונה גם "פרדוקס השקרן") בו מזהיר פאולוס את טיטוס שנסע לכרתים כי אפימנידס אחד מאנשי כרתים אמר "כל אנשי כרתים שקרנים" וכי עדות זו היא אמת. פרדוקס זה הוא פרדוקס של התייחסות עצמית היוצר כשל לוגי - מאחר שאם דבריו של האיש אמת, והוא מכרתים, הרי שאמרתו שקרית, ואילו אם דבריו שקר, הרי שגם אז אמרתו שקרית.
תוכן האיגרת
בהמשך מתוארות התכונות של משרת האל (איש הדת) - אשר עליו להיות מבלי פגמים, מיושב בדעתו, לא נתון לשכרות, לא נתון למצבי רוח זועמים, ולא נתון לריב ומדון. עוד נדרש מאיש הדת להיות "אוהב אירוח" (υιλοξενον - אוהב זרים, אף שישנה גרסה בה מצוין υιλοπτεσον - אוהב עניים).
שתי תכונות נוספות שנדרשות הן "להיות שליט של עצמו" (σωυπων - עצמאי) ו"שליטה עצמית" (εγκπατηρ) - רעיונות שמקורם בגישה של האסכולה הסטואית היוונית ולא ביהדות.
בפרק השני מתאר פאולוס את הרועה (כהן הדת) כמלמד דוקטרינה שהיא תואמת את דוקטרינת הנצרות, וכי זקני העדה צריכים להיות פיכחים (לא שיכורים), רציניים, מאופקים ומיושבים באמונתם. כמו כן נשים מבוגרות צריכות להתנהג בהתאם - לא לשתות יין ולהתנהג כנשים קדושות, על מנת שתוכלנה ללמד את הנשים הצעירות את דרכי הכנסייה. נשים צעירות צריכות להיות פיכחות מיין, לאהוב את ילדיהן ואת בעליהן, להיות דסקרטיות, צנועות, לשמור על הבית ולציית לבעליהם. בהמשך מציין פאולוס כי גברים צעירים צריכים להיות פיכחים מיין.
בפסוק 9 מציין פאולוס כי עבדים צריכים לציית לבעליהם בכל דבר, ולמלא כל משאלות אדוניהם, ולא לגנוב. בפסוק זה נעשה לימים שימוש בוויכוחים בארצות הברית מצד מצדדי העבדות, קודם למלחמת האזרחים האמריקנית.
הפרק השלישי באיגרת דן בציות לשלטונות ולרשויות, קורא לקהילה לעבוד עבודה טובה, להימנע מלדבר רעה באנשים, להיות אוהבי שלום ולהראות צניעות לכל. פאולוס מציין כי שנאה היא כמו גיהנום (ומשתמש במונח Στςξ - סטיקס).
פאולוס קורא להימנע משאלות טפשיות ולא לקבל את דוקטרינת הכנסייה כמו שהיא מבלי לשאול שאלות - בכך הוא יוצא למעשה נגד השקלא וטריא של היהדות וכנגד הדיון התלמודי.
1954 בברית המועצות
1954 בברית המועצות הייתה שנה בה נחגגה השנה ה-37 למהפכת אוקטובר.
הנהגה
מעשית, החל משנת 1953 השלטון בהדרגה התרכז בידי ניקיטה חרושצ'וב
אירועים בולטים
בהתאם להחלטת הממשל בשנת 1954 החלה מערכה רחבה של התאמה לעיבוד חקלאי של אדמות בקזחסטן, סיביר, ודרום אורל בשטח של אלפי קילומטרים ריבועים. המערכה הסתיימה רק בשנת 1961. במהלכה כ-6 מיליון רוסים ואוקראינים עברו להתגורר בקזחסטן. במבצע זה הושקעו כ-20% מכלל ההשקעות של ברית המועצות בחקלאות באותן שנים. התוצאות תחילה היו מעודדות ותפוקת הדגנים גדלה בהיקף משמעותי, אך ההשפעה האקולוגית של הנעשה הייתה כבדה מאוד. במרוצת השנים הופסק עיבוד חקלאי של חלק גדול מהאדמות.
מסורן ארוך-שן
מסורן ארוך-שן (שם מדעי: Pristis perotteti) הוא מין של דג במשפחת המסורניים. עיקר תפוצתו היא באזור האוקיינוס האטלנטי והאוקיינוס השקט. לעיתים מזדמן לו להגיע לחופי ישראל. רובץ רוב הזמן בלא תנועה במים רדודים בקרבת החוף.
שמו ניתן לו בשל אורכה הייחודי (בקרב מיני הסוג מסורן) של לסתו התחתונה שעשויה סחוס. הלסת דומה ללהב שטוח, וקבועה בה שורת בליטות, הדומות לשיניים חזקות, אשר בולטות בצדדים. אורכו של מסורן ארוך-שן מגיע עד כ-, רוחבו עד 30 סנטימטרים, ומשקלו המקסימלי כ-. צבע גבו אפור בהיר וזנבו דומה לזנב כריש. החרטום מוארך מאוד ודומה ללהב שטוח. קבועה בו שורת בליטות, מעין שיניים חזקות, הבולטות מכל הצדדים. החרטום עצמו עשוי מסחוס.
המסורן ארוך-השן משתמש בחרטומו לחיטוט בקרקעית בשעת חיפוש אחר מזון. הוא ניזון מרכיכות, מסרטנים ומקיפודי ים. שיניו דומות לכתרים זעירים והן ערוכות שורות שורות. הוא ניזון גם מדגים שהוא לוכד תוך כדי שחייה אל תוך להקה והכאה במסורו מצד אל צד. הדגים ההמומים והפצועים משמשים לו טרף.
הנקבה משריצה בין 15 ל-25 דגיגים. ההיריון נמשך כשנה. החרטום מתפתח אצל העובר בחודשי ההיריון האחרונים, ובשעת הלידה הוא רך וגמיש ובעל שיניים לא מפותחות. למרות זאת, מכוסה החרטום בקרום מגן עד הלידה, כדי למנוע את פציעתה של האם.
רוואנה
רוואנה הוא מלך-שד (אסורה) במיתולוגיה ההינדואית והנבל הראשי באפוס ראמאיאנה. רוואנה מתואר כבעל עשרה ראשים (שאחד הוא כרת) ועור כחול.
רוואנה מוצג כמאמין של שיווה ומכשף רב עוצמה ומופיע במיתוס של אחותו סופרינקי.
במיתוס סופרינקי מתחתנת עם האויב של רוואנה. לאחר שרוואנה מגלה זאת הוא הולך להעניש את אחותו אך אשתו מורידה אותו מיזה. לאחר שנים רבות רוואנה מגלה כי אחותו התחתנה בסתר אם אויבו והולך לשאול על מנת להרוג אותו ומצליח.
רוואנה הוא גם מלך לנקה (ממלכה עשויה זהב).
פדרו רודריגס
פדרו אליעזר רודריגס לדסמה (בספרדית: Pedro Eliezer Rodríguez Ledesma; נולד ב-28 ביולי 1987) הידוע בשמו הפרטי, פדרו, הוא כדורגלן ספרדי המשחק בעמדת הקיצוני בלאציו ובנבחרת ספרד.
אוקלהומה סיטי
אוקלהומה סיטי (באנגלית: Oklahoma City) היא עיר הבירה של מדינת אוקלהומה בארצות הברית וכן עיר הבירה של מחוז אוקלהומה.
פדרו רודריגס
קריירת מועדונים
פדרו נולד וגדל בטנריפה. כילד, הצטרף פדרו בהמלצת אחיו ואביו לקבוצה המקומית סן איסידרו, שם פיתח את יכולותיו כשחקן כדורגל. ב-2004, כשהיה בן 17, פגשו אותו סקאוטים של ברצלונה והחתימו אותו במועדון. מועדון הכדורגל ברצלונה שילם עבור העברת השחקן אליהם 300 אלף אירו בלבד. הוא שיחק במדי קבוצות הנוער של המועדון, וב-2007 קודם לקבוצת המילואים של ברצלונה, ברצלונה אתלטיק, שאותה אימן ז'וזפ גוארדיולה באותו זמן.
אוקלהומה סיטי
אוקלהומה סיטי היא אחת הערים הגדולות ביותר במישורים הגדולים של ארצות הברית, והעיר הגדולה בחמש "מדינות המישור": אוקלהומה, קנזס, נברסקה, דקוטה הצפונית ודקוטה הדרומית.
אוקלהומה סיטי היא העיר ה-20 בגודלה בארצות הברית, נכון ל-2022, מתגוררים בעיר כ-655,057 תושבים, כאשר בעיר רבתי מתגוררים כ-1.3 מיליון תושבים.
פדרו רודריגס
קריירת מועדונים
בעונת 2007/2008 היה פדרו שחקן קבוע בהרכב קבוצת המילואים - הוא הבקיע שישה שערים בליגה הרביעית ב-36 הופעות ועזר לה להעפיל לליגה השלישית. במקביל, באותה עונה, הצטרף לעיתים לאימוני הקבוצה הבוגרת, אותה אימן פרנק רייקארד, ואף נכנס כמחליף בשניים ממשחקי הליגה שלה. בעונה הבאה, עונת 2008/2009, הוגדלה כמות הדקות שקיבל פדרו בקבוצה הבוגרת. הוא שיחק בשישה משחקי ליגה, שלושה משחקי גביע המלך הספרדי ובחמישה משחקים בליגת האלופות, בהם גם משחק הגמר לאותה עונה, בה ניצחה ברצלונה את מנצ'סטר יונייטד בתוצאה 0–2. פדרו היה שותף לזכייתה של ברצלונה בטרבל ראשון בהיסטוריה של הכדורגל הספרדי - זכייה באליפות לה ליגה, בגביע המלך ובליגת האלופות. בעונה זו עדיין פדרו שיחק בקבוצת המשנה, בה כבש עשרה שערים ב-17 משחקי ליגה.
אוקלהומה סיטי
היסטוריה
העיר נוסדה ב-22 באפריל 1889 כאשר המדינה כולה, שהייתה עד אז חלק מהטריטוריה האינדיאנית חולקה למתיישבים. בעת היווסדה התיישבו בעיר כ-10,000 משפחות, ואוכלוסיית העיר הוכפלה תוך עשור.
בשנת 1907 הפכה העיר לבירת הטריטוריה במקום גות'רי. בשנות ה-70 וה-80 מספר התושבים ירד כתוצאה מתהליך של פרוור.
פדרו רודריגס
קריירת מועדונים
בקיץ 2009 הבקיע פדרו שלושה שערים בחמשת משחקי הידידות של המועדון, מה שסימן את הצטרפותו המלאה לקבוצה הבוגרת. באוגוסט, בסופר קאפ הספרדי שיחק פדרו בשני המשחקים, כשבראשון שבהם הבקיע את שער הניצחון מול אתלטיק בילבאו, ובכך עזר לקבוצה לזכות בתואר הראשון לעונה זו. חמישה ימים לאחר מכן הבקיע את השער היחיד במשחק הסופר קאפ האירופי מול שחטיור דונייצק, שהביא לברצלונה גם את התואר הזה. בעונת 2009/2010 המשיך פדרו בקו המגמה הזה, כשהופיע רבות במשחקי הקבוצה, בעיקר כמחליף לאחד משחקני שלישיית ההתקפה ליונל מסי, זלאטן איברהימוביץ' או תיירי הנרי. עד פגרת חג המולד של הליגה הספרדית הבקיע שמונה שערים נוספים - שלושה בליגה, שלושה בגביע ושניים בליגת האלופות - ב-19 משחקים. השערים הבולטים היו שער הניצחון בליגה לרשתה של אלמריה, ואחד משני השערים שכבשה ברצלונה מול אינטר מילאנו. עד סוף נובמבר, הסטטיסטיקה של פדרו עמדה על הבקעת שער כל 108 דקות שהוא משחק.
אוקלהומה סיטי
היסטוריה
באפריל 1995 פוצץ הטרוריסט טימותי מקווי משאית תופת בבניין פדרלי בעיר וגרם ל-168 הרוגים - פיגוע הטרור השני בגודלו בארצות הברית. בשנת 2000 נחנכה אנדרטה גדולה בעיר לזכר הקרבנות וביקרו בה למעלה מ-3 מיליון איש לאורך השנים.
גאוגרפיה
שטחה של העיר 1,608.8 קמ"ר מתוכם 1,572.1 קמ"ר שטחי יבשה ו-36.7 קמ"ר שטחי מים (2.28%). אוקלהומה סיטי היא העיר השלישית בגודלה בארצות הברית מבחינת שטחה.
פדרו רודריגס
קריירת מועדונים
בדצמבר, באליפות העולם לקבוצות שנערכה באבו דאבי, הבקיע פדרו את השער השלישי בניצחון ברצלונה 1–3 על אטלנטה, ובכך הגיע להישג יחיד במינו - הבקעת שער בשש מסגרות במשך עונה אחת. במשחק הגמר מול אסטודיאנטס, בדקות האחרונות וכשקבוצתו בפיגור 0–1, הבקיע פדרו את שער השוויון שבעקבותיו המשחק המשיך להארכה, בו מסי הבקיע את שער הניצחון.
אוקלהומה סיטי
אקלים
באוקלהומה סיטי שורר אקלים סובטרופי לח הכולל קיצים לחים מאוד וחורפים קרירים עם גשם ושלג מדי פעם. בצורת ממושכת וחמורה (לעיתים גורמות לשריפות בר בסביבה), כמו גם גשמים כבדים מאוד הגורמים לעיתים גם להצפות ושיטפונות. רוחות חזקות, בדרך כלל המגיעות מדרום או מדרום-מזרח במהלך הקיץ, עוזרות למזג האוויר הקיצוני להתרחש. רוחות חזקות מצפון במהלך החורף יכולות להחמיר את הימים הקרים ממילא. סופות ברד ושלגים הן תופעות נפוצות גם כן בעיר במהלך החורף.
הטמפרטורות הקיצוניות ביותר שנמדדו בעיר היו −27 מעלות צלזיוס ב־12 בפברואר 1899 ועד 47 מעלות צלזיוס ב־11 באוגוסט 1936 וב-3 באוגוסט 2012. הטמפרטורות מגיעות ל -38 מעלות צלזיוס ב -10.4 ימים השנה, ל־32 מעלות צלזיוס כמעט 70 ימים בשנה, והטמפרטורות יורדות אל מתחת לאפס בכ־8.3 ימים בשנה.
פדרו רודריגס
קריירת מועדונים
בשנת 2010 תפס פדרו כמעט לחלוטין את מקומו של הנרי בהרכב, והיה משחקני המפתח בזכייתה של ברצלונה באליפות הליגה. בקלאסיקו הראשון שלו, הבקיע את השער השני של קבוצתו, בניצחון 0–2 על ריאל מדריד בביתה. ארבעה ימים מאוחר יותר, הבקיע שער מ-36 מטרים לרשתה של דפורטיבו לה קורוניה. ברצלונה אמנם הודחה מליגת האלופות על ידי אינטר מילאנו בחצי הגמר, אך פדרו הבקיע את השער היחיד של ברצלונה במשחק החוץ מולה, בהפסד 1–3. ברגעים המכריעים של העונה בליגה הספרדית, בשלושת המחזורים האחרונים, כבש פדרו בכל אחד מהמשחקים - מול טנריפה, סביליה וויאדוליד - בהם ניצחה בסופו של דבר ברצלונה.
אוקלהומה סיטי
מזג אוויר קיצוני
פוטנציאל למזג אוויר קיצוני קיים באוקלהומה סיטי ממרץ ועד יוני, ובמיוחד במהלך אפריל ומאי. מיקומה של העיר במרכז האזור המכונה "סמטת טורנדו", גורם לעיר לסבול לעיתים תכופות מסופות טורנדו, כמו גם סופות ברד חמורות מאוד. טורנדו יכול להתרחש בעיר בכל חודשי השנה, אם כי אוקטובר הוא החודש בעל הפוטנציאל הגבוה ביותר לסופות אלו. מטרופולין אוקלהומה סיטי היא אחת הערים הגדולות המועדות ביותר לטורנדו בעולם, עם כ-150 סופות טורנדו שהיו בתחומי העיר מאז 1890. מאז החלו המדידות, פקדו את אוקלהומה סיטי 13 סופות טורנדו אלימות, אחת עשרה מהן דורגו ברמה של- F/EF4 ושתיים מהן בדרגה של F/EF5.
ב-3 במאי 1999 פקדה סופת טורנדו על חלקים מאוקלהומה והיישובים הסובבים אותה. היה זה הטורנדו האחרון של ארצות הברית שקיבל דירוג של F5 בסולם פוג'יטה לפני שסולם פוג'יטה המשופר החליף אותו בשנת 2007. בזמן שהטורנדו היה בסביבת ברידג' קריק בדרום-מערב, עם מהירות רוח כ-510 קמ"ש, הייתה זו המדידה הגבוהה ביותר ברמות הרוח שנרשמו אי פעם על כדור הארץ. טורנדו בקנה מידה שני בעוצמתו באזור התרחש ב־20 במאי 2013 בעיקר בדרום אוקלהומה סיטי. רוחב הטורנדו היה 0.5 עד 1.3 מייל (0.80 עד 2.09 ק"מ) והרג 23 בני אדם. ב-31 במאי, פחות משבועיים לאחר האירוע, הכתה באוקלהומה סיטי סופה נוספת.
פדרו רודריגס
קריירת מועדונים
בקלאסיקו שנערך בקאמפ נואו ב-2010 הבקיע פדרו את אחד מהשערים שהובילו את ברצלונה לניצחון 0–5 על ריאל מדריד. בסיום העונה ב-3 במאי 2011 הבקיע פדרו את השער היחיד של ברצלונה במשחק הגומלין של חצי גמר ליגת האלופות מול ריאל מדריד בקאמפ נואו, וברצלונה העפילה למשחק הגמר בתוצאה המצטברת 1–3. ב-28 במאי הבקיע פדרו את השער הראשון בניצחון ברצלונה 1–3 על מנצ'סטר יונייטד מבישול של צ'אבי בגמר ליגת האלופות.
אוקלהומה סיטי
מזג אוויר קיצוני
מאי 2015 היה החודש הכי הגשום ביותר באוקלהומה סיטי מאז החלו המדידות בשנת 1890 עם כמות משקעים של כ־495 מ"מ. ברחבי אוקלהומה ובטקסס באופן כללי, היה שיא שיטפון בחלק האחרון של חודש זה.
דמוגרפיה
נכון לשנת 2019 מתגוררים בעיר 655,057 תושבים.
פדרו רודריגס
קריירת מועדונים
ב-11 באוגוסט 2015, הבקיע פדרו בדקה ה-115 את שער ההכרעה בניצחון ברצלונה 4–5 על סביליה בסופר קאפ האירופי.
אוקלהומה סיטי
דמוגרפיה
אוקלהומה סיטי חווה עלייה משמעותית באוכלוסייה מאז סוף שנות התשעים. ההערכה נכון לשנת 2016 על כ-638,367 תושבים והיא האוכלוסייה הגדולה ביותר שהייתה בעיר אי פעם. זו העיר הראשונה במדינה שרשמה אוכלוסייה של יותר מ-600,000 תושבים. זוהי גם העיר הראשונה באזור המישורים הגדולים שרשמה אוכלוסייה של מעל 600,000 תושבים.
פשע
באכיפת החוק טוענים כי אוקלהומה סיטי הייתה באופן מסורתי שטחה של קרטל ז'וארז הידוע לשמצה, אולם דווח כי קרטל סינאלואה ניסה להקים דריסת רגל באוקלהומה סיטי. בעיר ישנה יריבות רבת שנים בין מספר כנופיות.
פדרו רודריגס
צ'לסי
ב-20 באוגוסט 2015 עבר מברצלונה לצ'לסי, ששילמה תמורתו 27 מיליון אירו, וחתם על חוזה במדיה לארבע שנים. כעבור שלושה ימים ערך את הופעת הבכורה, במשחק נגד וסט ברומיץ' אלביון בו ניצחה צ'לסי 2–3, אז הבקיע שער ובישל אחד נוסף לדייגו קוסטה. בעונתו השנייה במדי צ'לסי כבש פדרו תשעה שערים והיה חלק מזכייתה של צ'לסי באליפות הפרמיירליג.
בגמר הליגה האירופית 2019 כבש פדרו את השער השני בניצחון קבוצתו 1–4 על ארסנל, ובכל הפך לשחקן הראשון שכובש במשחקי הגמר של ליגת האלופות, הליגה האירופית והסופר קאפ האירופי יחד.
אוקלהומה סיטי
פשע
באפריל 1995 פוצץ הטרוריסט טימותי מקווי משאית תופת בבניין פדרלי בעיר וגרם ל-168 הרוגים - פיגוע הטרור השני בגודלו בארצות הברית. בשנת 2000 נחנכה אנדרטה גדולה בעיר לזכר הקרבנות וביקרו בה למעלה מ-3 מיליון איש לאורך השנים.
כלכלה
על פי נתוני לשכת המסחר, התפוקה הכלכלית של המטרופולין גדלה ב -33% בין 2001 ל -2005 בעיקר כתוצאה מגיוון כלכלי. התוצר המטרופוליני הגולמי שלה (GMP) היה 43.1 מיליארד דולר בשנת 2005 וצמח ל 61.1 מיליארד דולר עד שנת 2009. בשנת 2016 ה-GMP צמח ל 73.8 מיליארד דולר.
פדרו רודריגס
רומא
ב-25 באוגוסט 2020 חתם פדרו לשלוש שנים ברומא מהסרייה א'. הוא ערך את הופעת הבכורה שלו ב-19 בספטמבר נגד הלאס ורונה, וכבש את שערו הראשון במועדון ב-3 באוקטובר בניצחון 0–1 על אודינזה.
אי-מניעת פשע
אי-מניעת פשע היא עבירה פלילית מסוג "עוון", המופיעה בחוק העונשין בישראל.
פדרו רודריגס
לאציו
ב-19 באוגוסט 2021 הצטרף פדרו ליריבת רומא, לאציו, וחתם על חוזה לשנתיים לאחר שמאמנה החדש של רומא, ז'וזה מוריניו, לא נתן לו דקת משחק אפילו במשחק הקדם עונה. הוא הפך לשחקן הראשון מאז השוער אסטוטילו מאלגיוליו בשנת 1985 שעבר ישירות בין שני המועדונים. ב-21 באוגוסט ערך את הופעת הבכורה שלו בניצחון 1–3 על אמפולי. את שער הבכורה כבש דווקא בדרבי מול רומא ב-26 בספטמבר בניצחון 2–3.
אוקלהומה סיטי
כלכלה
בשנת 2008, מגזין פורבס הגדיר את אוקלהומה סיטי "העיר המוכחת ביותר במיתון באמריקה". המגזין דיווח כי בעיר נרשמה ירידה באבטלה, אחד משווקי הדיור החזקים במדינה וצמיחה איתנה באנרגיה, חקלאות וייצור. עם זאת, בראשית שנות השמונים הייתה לאוקלהומה סיטי אחד משווקי התעסוקה והדיור הגרועים ביותר בגלל פשיטת רגל של בנק כיכר פן בשנת 1982 וגם בגלל ההתרסקות במחירי הנפט ב-1985.
אי-מניעת פשע
בסעיף 262 לחוק העונשין נאמר: "מי שידע כי פלוני זומם לעשות מעשה פשע ולא נקט כל האמצעים הסבירים למנוע את עשייתו או את השלמתו, דינו - מאסר שנתיים". סעיף זה הוא תרגום של סעיף 33 לפקודת החוק הפלילי, 1936, שבה נאמר:
פדרו רודריגס
נבחרת לאומית
בזכות היכולת המרשימה שהציג פדרו במדי ברצלונה, זימן ויסנטה דל בוסקה את פדרו לסגל נבחרת ספרד למונדיאל 2010. את הבכורה ערך במשחק ידידות בסוף חודש מאי, ושבועיים לאחר מכן, במשחק ידידות מול נבחרת פולין הבקיע את שערו הראשון במדי הנבחרת. בטורניר עצמו, פדרו לא היה ציר מרכזי בשלב הבתים, בו צברה נבחרתו שש נקודות, אך בשלבים המכריעים, בחצי הגמר ובגמר מול נבחרות ו, פתח פדרו בהרכב במקומו של פרננדו טורס ועזר רבות לנבחרתו לנצח בשני המשחקים בתוצאה 0–1, בזכותם ספרד זכתה בתואר אלופת העולם לראשונה בתולדותיה.
אוקלהומה סיטי
כלכלה
בשנת 2013 דירג פורבס את אוקלהומה סיטי במקום ה-8 ברשימת "המקומות הטובים ביותר לעסקים וקריירה".
בשנים 2017 ו-2018, WalletHub דירג את העיר במקום הראשון ברשימת "הערים הגדולות והטובות ביותר להקים בהן עסק".
ממשל
אוקלהומה סיטי פעלה תחת הנהלת מועצת העיר מאז שנת 1927. ראש העיר הנוכחי הוא דייוויד הולט הרפובליקני, הוא נכנס לתפקיד ב-10 באפריל 2018 לאחר שנבחר חודשיים קודם לכן. שמונה חברי מועצה מייצגים כל אחד משמונה המחלקות בעיר. מועצת העיר מינתה את מנהל העירייה הנוכחי קרייג פרימן ב-20 בנובמבר 2018. פרימן נכנס לתפקידו ב-2 בינואר 2018, פרימן ירש את ג'יימס ד. קוש הוותיק, שכיהן בתפקיד מאז שנת 2000.
אי-מניעת פשע
המושג "פשע" המופיע בסעיף זה הוא במשמעות המצומצמת שניתנה למושג זה בחוקי מדינת ישראל - עבירה שנקבע לה עונש חמור מאשר מאסר לתקופה של שלוש שנים.
אוקלהומה סיטי
ממשל
בדומה לערים רבות בארצות הברית, פרברי העיר מזוהים עם הרפובליקנים, ואילו תושבי מרכז העיר מזוהים עם הדמוקרטים.
אי-מניעת פשע
מרבית העבירות המופיעות בחוק העונשין הן כאלה הנובעות ממעשה של מבצען. אי-מניעת פשע היא עבירה הנובעת ממחדל של מבצעה. האמצעי הסביר ביותר של "מי שידע כי פלוני זומם לעשות מעשה פשע" הוא פנייה למשטרה ומסירת הודעה על הידע שברשותו. הבהיר זאת שופט בית המשפט העליון, מישאל חשין:
אוקלהומה סיטי
תחבורה
בעיר שני נמלי תעופה: נמל התעופה הבינלאומי ויל רוג'רס ונמל התעופה וילי פוסט.
אי-מניעת פשע
הידיעה
השופט חשין ניתח את משמעותה של הידיעה הנדרשת ממי שמואשם באי-מניעת פשע:
אוקלהומה סיטי
אתרי העיר
אחד האתרים המפורסמים בעיר הוא גשר הבדולח בגנים הבוטניים (ראה: גני מיריאד) שתוכננו על ידי האדריכל איי אם פיי בדומה לגני טיבולי בקופנהגן. גשר הבדולח הוא חממה טרופית ובה מגדלים צמחים האופייניים לאזור האמזונס. אתר אחר ידוע הוא הפרק הזואולוגי של אוקלהומה סיטי - גן החיות הוותיק ביותר בדרום-מערב ארצות הברית.
מוזאון המדע במרכז קילפטריק, האומניפלקס הוא אחד ממוזאוני המדע הגדולים בארצות הברית. כמו כן נמצא במרכז קילפטריק המוזאון הלאומי לבוקרות ומסורת המערב
אי-מניעת פשע
הפרשנות הראויה להוראת החוק
העבירה של אי-מניעת פשע מציבה בפני האדם חובת הלשנה על מי שזומם לעשות מעשה פשע. זו חובה שלא קל לקיימה, משום שהלשנה נחשבת בדרך כלל למעשה שלילי, כפי שהבהיר שופט בית המשפט העליון, חיים כהן: בהתאם לדבריו אלה קבע השופט כהן כי יש לפרש את הסעיף "על דרך הצמצום וההקפדה" כדי ש"לא לפתוח פתח לחובת מלשינות אשר ריח דיכוי טוטליטרי נודף ממנה" (ע"פ 496/73 פלוני נ' מדינת ישראל). השופט יצחק כהן חלק על דעה זו, ואמר: "כל עוד המחוקק לא מחק סעיף זה מספר החוקים, מחובתנו לפרשו כפשוטו ולדאוג לביצוע החוק", והוסיף "מניעת עבירות חמורות, שפושעים זוממים לבצע, היא מטרה מבורכת ומכוונת להגן על הציבור. חובה ציבורית של כל אזרח לתת ידו בדרך זו למניעת פשעים, ואין לפסול קביעת סנקציה פלילית בגין הפרת חובה זו". השופט דב לוין התייחס לקביעתו של השופט חיים כהן, באומרו: "סעיף זה שריר וקיים, ויש להפעילו במקרה המתאים, וכי גם כשמבקשים ליתן לסעיף פירוש מצמצם, ויש טעם לעשות כן, אין הפירוש יכול וצריך להיות צר עד שלא ניתן לעבור בו אלי מסקנה סבירה והגיונית" (ע"פ 450/86 גילה נ' מדינת ישראל).
השופט יעקב טירקל חיווה דעתו כי ראוי שסעיף 262 יימחק מספר החוקים. במסגרת נימוקיו לכך אמר:
אוקלהומה סיטי
אתרי העיר
אנדטרת אוקלהומה סיטי לזכר אירוע הטרור של ה-19 באפריל 1995, במקום נמצא גם המכון הלאומי למניעת הטרור. במרכז דונלד ו. ריינולדס נמצא המוזאון לאומנות של אוקלהומה סיטי, ובו אוסף גדול של יצירות הזכוכית של האמן דייל צ'יהולי.
אי-מניעת פשע
העמדה לדין על אי-מניעת פשע
העמדה לדין על אי-מניעת פשע במדינת ישראל נדירה ביותר.
אוקלהומה סיטי
אתרי העיר
לאחרונה הסתיימה בניית כיפת הקפיטול. אף שבתכנון המקורי תוכננה בניית כיפה לבניין, בשל המחסור בפלדה לאחר מלחמת העולם הראשונה לא נבנתה הכיפה. הכיפה הושלמה בשנת 2001.
אי-מניעת פשע
העמדה לדין על אי-מניעת פשע
באנגליה קיימת בספר החוקים עבירה מקבילה, Misprison Of Felony, אך לא הועמד אדם לדין לפיה מאז שנת 1961, זאת בעקבות ביקורת חריפה שנמתחה על עצם קיומה של העבירה בספר החוקים.
אוקלהומה סיטי
השכלה
בעיר אוניברסיטאות ומכללות רבות ובהן אוניברסיטת העיר אוקלהומה ואוניברסיטת מדינת אוקלהומה. צפונית לעיר נמצאת אוניברסיטת מרכז אוקלהומה ודרומית לה אוניברסיטת אוקלהומה. המכללה בעיר היא אחת המכללות הציבוריות הגדולות במדינה, וכן נמצאות בעיר מספר אוניברסיטאות ומכללות פרטיות ובהן: האוניברסיטה הנוצרית של אוקלהומה, אוניברסיטת פניקס ואוניברסיטת נאזארין הדרומית. בנוסף המרכז הבריאותי של אוניברסיטת אוקלהומה נמצא גם הוא בעיר.
אי-מניעת פשע
העמדה לדין על אי-מניעת פשע
בצרפת קיימת בספר החוקים עבירה דומה לזו שבספר החוקים הישראלי.
Coronaviridae
Coronaviridae היא משפחה של נגיפי RNA חד-גדילי חיובי בעלי גנום בעל מקטע אחד באורך 26–32 קילו-בסיסים. ממעטפת הוויריון בולטים בדרך כלל זיזים (spikes), שתחת מיקרוגרף אלקטרוני מקנים לו מראה דמוי הילת השמש, ומכאן שמו (corona משמעותו "כתר", "הילת השמש"). זן של נגיף ממשפחה זו אחראי למחלת נגיף קורונה 2019 שהפכה למגפה עולמית.
מבנה ותכונות
הגנום כולל 5' Cap ו-, מה שמאפשר תרגום ישיר של ה-RNA לחלבוני רפליקאז, הנחוץ לשכפול ה-RNA. המעטפת של הוויריון נספחת באמצעות הנצה דרך ממברנת הרשתית התוך-פלזמית או מערכת גולג'י, וכוללת שני גליקופרוטאינים S ו-M. גליקופרוטאין S מכיל משטח גדול של בליטות, ואילו M הוא חלבון חוצה-ממברנה. הנגיפים מתת-המשפחה Toroviruses וחלק מהנגיפים הנכללים בתת-משפחת נגיפי קורונה (בייחוד הנגיפים מתת-קבוצה A בסוג Betacoronavirus) מלבד החלבון S הזיזי, גם טיפוס נוסף של בליטות המזדקרות מפני שטח המעטפת העשויות מחלבון המגלוטינין-אסטראז. חלבון מבני חשוב נוסף הוא הפוספופרוטאין N, שאחראי על הסימטריה הסלילית של הנוקלאוקפסיד העוטף את הגנום.
טקסונומיה
המשפחה מחולקת ל-2 תת-משפחות, 5 סוגים, 23 תתי-סוג, ובסביבות 40 מינים מוכרים. תת-המשפחות הן: Orthocoronavirinae (נגיפי קורונה) ו-Letovirinae:
נגיפים נוספים שייתכן שמשתייכים לתת-משפחת נגיפי קורונה, אך סיווגם טרם אושר:
תת-משפחת Orthocoronavirinae (נגיפי קורונה)
נגיפי קורונה הם השם הנפוץ לתת-משפחת Orthocoronavirinae הקרויה גם: Coronavirinae.
הנגיפים גורמים לתחלואה ביונקים ובעופות. באדם, הנגיפים גורמים לזיהום נשימתי, כולל הצטננות, ולרוב המחלה קלה, אך במקרים נדירים כמו במקרה של סארס, MERS ו-COVID-19 עשויות לגרום למוות. התסמינים במינים אחרים משתנים: בעופות הנגיפים גורמים למחלות דרכי הנשימה העליונות, ואילו בפרות וחזירים הם גורמים לשלשול.
תת-משפחת Letovirinae
Letovirinae (השם שמתייחס למקור של הווירוס מצפרדעים, נגזר משמה של לטו שעל פי המיתולוגיה הפכה איכרים לצפרדעים) היא תת-משפחה הכוללת סוג אחד בלבד: Alphaletovirus.
מעט מאוד יודע על תת-משפחה זו, בסוג היחיד מוכר מין אחד בלבד, והוצע המיון הטקסונומי:
גוג'ראנוואלה
גוֹגְ'רָאנְוָואלָה (באורדו: گوجرانوالہ) היא עיר בפרובינציית פנג'אב שבפקיסטן. אוכלוסייתה נאמדת (נכון ל-2017) בכ-2 מיליון נפש והיא העיר החמישית בגודלה בפקיסטן. גוג'ראנוואלה גובלת בעיר הקטנה גאקְהֵר מנדי ובמספר עיירות וכפרים קטנים והיא אחת מהערים המתועשות ביותר בפקיסטן.
היסטוריה
סבורים כי אזור גוג'ראנוואלה היה מיושב כבר מהעת העתיקה. על פי המהדורה הראשונה של דברי ימי המחוז, שמה הראשון של ההתיישבות במקום היה "חנפור שאנסי" על שם חבר בקבוצה האתנית ובקאסטת הג'אט, שייסדו 11 כפרים באזור הסמוך. גם הקבוצה האתנית גוג'אר התיישבה באזור והשפעתה הייתה כה גדולה עד כי העיר נקראת על שמם. על פי דברי הימים המלכותיים של הודו, נוסדה העיר על ידי גוג'ארים ומאוחר יותר שונה שמה על ידי נוודי סאנסי מקבוצת ג'אט שבאו מאמריטסר והתיישבו במקום. אולם השם העתיק שרד וחזר לשימוש עד היום.
לאחר מותו של השליט המוגולי אורנגזב ב-1707, השתלטו הסיקים על פנג'אב. העיר הפכה לחשובה במשך שלטונם של אביו וסבו של המהרג'ה הסיקי רנג'יט סינג. סינג עצמו נולד בגוג'ראנוואלה ב-1780 והפך לגדול השליטים של הממלכה הסיקית. בנייתה של העיר החדשה של גוג'ראנוואלה מיוחסת לשר הצבא של הממלכה הסיקית, הארי סינג נאלווה.
לאחר הקמת פקיסטן ב-1947, התפתחה גוג'ראנוואלה במהירות והיא כיום אחת מהערים הראשיות בפקיסטן. היא משמשת כמרכז לסחר חקלאי באזורה וכמרכז מסחרי ותעשייתי.
גאוגרפיה ואקלים
גוג'ראנוואלה נמצאת בצפון מזרח מחוז פנג'אב של פקיסטן. היא נמצאת 67 קילומטר צפונית ללאהור - בירת המחוז והעיר הגדולה שבו. גוג'ראנוואלה נמצאת במחוז גוג'ראנוואלה ששטחו 3,622 קילומטרים רבועים ואוכלוסייתו מנתה ב-1981 7.5 מיליון נפש. המחוז נמצא בין שני יובליו של נהר האינדוס, הצ'נאב בצפון מערב והרווי בדרום מזרח ומורכב מאדמת הסחף המצויה בסמוך לנהרות ומרמה הנמצאת בין שני הנהרות. קטע זה בין הנהרות, בו נמצא המחוז, הוא כעין קטע מעבר בין מורדות ההרים הפוריים של מחוז סיאלקוט בצפון מזרח ובין המישורים המדבריים של מחוז ז'אנג, הנמצא מדרום למחוז שיחאופורה שגובל במחוז גוג'ראנוואלה. אדמת המחוז נחשבת כפוריה וכראויה לעיבוד חקלאי.
חלקה המערבי של העיר הוא הישן יותר בעוד שהחלקים החדשים יותר נמצאים בצידה המזרחי.
אקלים מחוז גוג'ראנוואלה הוא חם ויבש בקיץ וקריר בחורף. הקיץ מתחיל באפריל ונמשך עד ספטמבר כשיוני הוא החודש החם בשנה ובו הטמפרטורה המרבית הממוצעת עומדת על 40° והמזערית הממוצעת על 27°. החורף מתחיל בנובמבר ונמשך עד מרץ כשינואר הוא החודש הקר בשנה ובו עומדת הטמפרטורה המרבית הממוצעת על 19° והמזערית על 5°. עונת המונסון נמשכת בין החודשים יולי וספטמבר וממוצע המשקעים השנתי במחוז הוא 888 מילימטרים כשחלקו המזרחי של המחוז מקבל מנה גדולה יותר של משקעים.
דמוגרפיה
רובה המכריע של אוכלוסיית העיר הוא מוסלמי. קיים מיעוט נוצרי קטן, המתגורר בשכונת פרנסיסאבאד ונהנה מחופש פולחן. בשכונה זו קיימות מספר כנסיות. כמו כן, קיים בעיר מיעוט סיקי קטן.
כלכלה
ענפי התעשייה המרכזיים הם: טקסטיל, קרמיקה, תעשיית עיבוד מתכות כגון ברזל, נחושת, פליז וחמרן, מוצרי חשמל, זכוכית, חלקים לכלי רכב, אביזרים סניטריים, תעשיית משי ועיבוד עורות.
העיבוד החקלאי באזור תלוי בהשקיה המתבצעת על ידי רשת תעלות מים שרובן מקבלות את מימיהם מנהר הצ'נאב. הגידולים העיקריים הם: חיטה, כותנה, אורז, שעורה, תפוחי אדמה ודוחן. כמו כן, קיימים בעיר מפעלים לעיבוד תוצרת חקלאית.
תחבורה
מסילת הברזל המרכזית העוברת בעיר היא מסילת הברזל שבין לאהור ופשאוור. תחנת הרכבת המרכזית של גוג'ראנוואלה נבנתה על ידי השלטון הבריטי ונמצאת במרכז העיר. המסילה והתחנה צמודים ל"דרך הראשית הגדולה" שכינויה המודרני הוא N-5 ואשר מקבילה וצמודה למסילת הברזל לכל אורכה. כביש זה הוא הנתיב המרכזי בפקיסטן. אורכו 1819 קילומטר והוא מחבר את קראצ'י, לאהור, רוואלפינדי ופשאוור. כבישים חשובים נוספים הם הכביש צפונה לסיאלקוט והכביש לכיוון דרום מערב המוביל לשחאופורה ולפייסלאבאד.
בעיר קיים נמל יבשתי הנותן מגוון שירותים המאפשר הובלת ויצוא סחורות דרך מערכת מסילות הברזל והכבישים של פקיסטן אל רחבי המדינה ואל נמלי הים הערבי ומשם לחוץ לארץ.
אין בגוג'ראנוואלה נמל תעופה. נמלי התעופה הסמוכים ביותר לעיר הם: נמל התעופה הבינלאומי אלאמה איקבל בלאהור ונמל התעופה הבינלאומי של סיאלקוט.
בריאות
בגוגראנוואלה קיימים מוסדות רבים לטיפולים בריאותיים: בתי חולים, מרפאות וארגונים חוץ ממשלתיים כמו "קרן סונדאס" ו"בתי רושני". עם זאת, בתי החולים בעיר אינם מתוכננים ואינם מסוגלים לתת טיפול נאות לאוכלוסיית העיר שצמחה במהירות. חלק גדול מהאוכלוסייה נוסע ללאהור כדי לקבל טיפולים רפואיים. בעיר קיים בית חולים ממשלתי אחד בלבד שהוא בעל היקף ורמה נאותים, DHQ Hospital, והוא עמוס במטופלים תושבי גוג'ראנוואלה. בית חולים נוסף הקיים בעיר הוא בית החולים הצבאי המשולב (Combined Military Hospital).
חינוך
קיימות בעיר מספר מכללות המסונפות לאוניברסיטת פנג'אב שמרכזה בלאהור. האוניברסיטה אף מפעילה קמפוס בעיר שבו מתקיימים לימודים במספר תחומים. מוסדות אקדמאים נוספים בעיר הם:
תרבות וספורט
הספורט הפופולרי ביותר בגוג'ראנוואלה הוא היאבקות. במיוחד פופולרי סוג ההיאבקות האופייני לתת היבשת ההודית, הפהלווני והעיר אף זכתה לכינוי "עיר הפהלוונים". מתקן הספורט העיקרי בעיר הוא אצטדיון הקריקט שנקרא בעבר האצטדיון העירוני והיום נקרא אצטדיון ג'ינה. האצטדיון מארח משחקים ותחרויות בינלאומיות ומכיל 20,000 מושבים. ב-1987 ארח האצטדיון את אחד ממשחקי טורניר הגביע העולמי בקריקט.
מידע ותקשורת
בנוסף לעיתונות הארצית, מופיעים בגוג'ראנוואלה מספר עיתונים מקומיים. הוותיק בהם הוא ה-Daily Samaaj המופיע מ-1980. עיתונים נוספים הם ה-Daily Gujranwala Times וה-UrduWaqt המופיעים באורדו.
בעיר פועלת תחנת טלוויזיה מקומית - GTV (Gujranwala TV) שהחלה את שידוריה ב-1999 ופועלת במתכונת של תחנת טלוויזיה קהילתית המסקרת את הנעשה בעיר ואת כל תחומי החיים, כולל: ספורט, תעשייה, חינוך, בידור ופעילויות חברתיות.
דת בקוריאה
קיימות מספר מסורות דתיות בקוריאה: נצרות, קונפוציאניזם, בודהיזם ושמאניזם מסורתי משחקים תפקיד בהיסטוריה הדתית ובעולם הערכים הדתיים הקוריאני. חלוקת קוריאה לשתי מדינות (קוריאה הדרומית וקוריאה הצפונית) שינתה גם חלק ניכר מיחס האוכלוסייה לדת במדינות אלו, בין היתר בשל ההגבלות הקשות על חופש הדת בצפון. קוריאה היא גם מקור לחלק מן הדתות החדשות החשובות כיום, כולל כנסיית האיחוד בהנהגת סון מיונג מון (ה"מוניס").
מרפסת בית הקפה בלילה
מרפסת בית הקפה בלילה הוא ציור נודע של וינסנט ואן גוך. הציור החל כעבודת רישום על בד קנווס בעיפרון פחם בשלהי שנת 1888.
שיוך תקופתי
רישום הציור נולד בתקופת שהותו של ואן גוך בעיירה ארל שבחבל פרובאנס - תקופה של מחסור, חולי, רעב ודכדוך בקרב האוכלוסייה. ציוריו של ואן גוך מתקופה זו מתאפיינים בקווים פשוטים ובגווני מדרג אפור. התמקדות נושאית, על אף שהייתה דלה בגוונים, רימזה על מבט רחב יותר. כך למשל, בציור "אוכלי תפוחי האדמה" (שנוצר שלוש שנים קודם לכן) ישנה התפרסות של גוני אפור הנתחמים בנושא העיקרי - האכילה סביב השולחן - אולם הציור מרמז ליום שחלף טרם הארוחה.
ואן גוך, שיצירתיותו ניזונה מהמחסור הצורם, הרבה ליצור רישומי עיפרון. באותה תקופה הוא עבד על שלושה רישומים עיקריים: "ליל כוכבים", "המרפסת" ו"צוקים". כבר בתחילת עבודתו ניכר היה שהציור "מרפסת" מושפע מקווים מקוטעים, אסכולת ציור שלא הייתה נהוגה בסוף המאה ה-19.
מבנה הציור
הציור, שכאמור נקרא בתחילה "המרפסת", נטה ברישומו לאסכולת ציירי הפוינטיליזם, אף ששימושה היה ידוע רק כעשור לאחר מכן. זהו אחד מהציורים הבודדים שבו נתן ואן גוך ביטוי עז למקטעים וגוונים. הצייר לא פסח על מוטיב "המבט הרחוק" שאפיין את הזרם האימפרסיוניסטי, ויצר מעין תאימות לאחור על אף שהציור מורכב מקווים מרובים. כמו בציוריו בעלי ההטבעה האימפרסיוניסטית, גם ב"מרפסת" - כשמביטים בציור ממרחק מה, העין תופסת מידה של ריאליזם.
הרישומים הראשוניים, שבוצעו בעיפרון פחם, הופרדו לשני חלקים: החלק העליון והחלק התחתון. בחלקו העליון של הציור שולטת הטכניקה הפואנטילית, ולכן המבנים חדים יותר ומודגשים. המשקוף העליון הכחול מאוד מודגש ומרוכז. לעומת זאת חלקו התחתון של הציור משופע בקווים אימפרסיוניסטים, דהויים יותר ומטושטשים, העושים שימוש נרחב ב"הולכת העין בתנועה" (כך למשל, הדמויות האנושיות יוצרות נופך לא מובן מעט, אך עם זאת הן ברורות ומובחנות).
שימוש בצבעים
ב"מרפסת" חרג ואן גוך ממנהגו באותה תקופה, ובחר להשתמש במגוון רחב של צבעים. את מידרגי האפור ששלטו בציוריו מהתקופה הקודמת, החליפו גוונים נועזים. ייתכן כי מעולם לא נעשה בציוריו של ואן גוך שימוש עז כל-כך בגוון הצהוב (אשר עם כל מה שהוא מסמל לא התאים לרוח התקופה והמקום). גם את השמים בחר ואן גוך לצבוע בגוון כחול מרוכז ואחיד. ב"מרפסת" עשה ואן גוך שימוש נוירוטי-משהו בגווני הקשת, ולא השתמש כלל בשחור. למרות שנושא הציור דורש תחושה של לילה, ואן גוך "ברח" מהסימבול השחור המתבקש כל-כך. את ההשלמה לשחור עושה העין לבדה או המוח המתבונן בציור. בכך, יצר ואן גוך אפקט של השלמת גוון עלילתי על ידי הצופה - כלומר, שמירת המוטיב הציורי על חשבון המוטיב העלילתי, מה שמוביל ליצירת חסך בעלילה, ואז השימוש הנכון בצבעים ומיקומם בציור יביאו את המוח המתבונן להשלמת החסך בעצמו. זוהי תעוזה רבת מימד של ואן גוך, שלא נוסתה אצל עמיתיו הציירים.
ואן גוך משתמש גם באפקט ההסמכה, בהצמדת גוונים בהירים סמוך לגוונים כהים - ישנה מעין "קפיצה" מגוון בהיר לכהה ולהפך. לכן, במבט ראשוני מתקבל הרושם שהשמים בהירים, אולם דווקא אפקט ההסמכה שנותן את הגוון הכהה לבניינים מגלה שמים ליליים וקודרים, ומגלה שרק בית הקפה הוא בעצם בהיר ומואר.
נושא הציור הוא ככל הנראה בית קפה מציאותי בעיירה ארל, ולא פרי דמיונו של הצייר. אולם השימוש בצבעים לא מלמד על דרך התבוננותו של ואן גוך. אין לדעת אם הציור הוא רגע ריאליסטי נתפס, או חיזיון פנימי של אותו הרגע. שתי סברות אפשריות: ואן גוך צייר את מה שרואות עיניו ברגע ריאליסטי והשמים זרועי הכוכבים הם תוספת שבאה לאחר מכן, או שמא הציור הוא רישום לחיזיון פנימי ומתוך כך בוחר ואן גוך לפשט את השמים בצורה שכזו. כך או אחרת, במציאות הפיזיקלית אין אפשרות שהעין תבחין, מבעד לתאורה החזקה שמופצת סביב בית הקפה, בכוכבים רבים כל כך הפזורים בשמי הלילה.
רומנס הפעמונים
רומנס הפעמונים (באנגלית: The Miracle of the Bells, 'נס הפעמונים') הוא סרט דרמה אמריקאי משנת 1948, שהופק באולפני RKO. הסרט בוים בידי ארווין פיצ'ל ונכתב בידי דוויט בודין ובן הכט. זהו אחד הסרטים האחרונים של סינטרה באולפני RKO לפני שעבר סופית לאולפני MGM.
הסרט מבוסס על ספרו רב המכר של ראסל ג'אני.
עלילה
הסיפור נסב סביב אולגה טרסקובנה (אלידה ואלי), שחקנית מתחילה ממוצא פולני, ילידת העיר גלן ליון אשר בפנסילבניה. העיר קיבלה את הכינוי "עיר הפחם", הודות לתעשיית הפחם המפותחת השוכנת סביבה. אולגה מצליחה לעזוב את העיר המפויחת ועוברת להוליווד. לאחר ניסיונות כושלים מביאות אותה נסיבות יוצאות דופן לקבל את התפקיד הראשי בסרט העוסק בחייה של ז'אן ד'ארק. בחלק האחרון של הצילומים מתחילה אולגה להראות סימני מחלה קשה, ידידה סוכן התקשורת ביל דוניגן (פרד מקמורי) לוקח אותה לבדיקת רופא המודיע לו כי אולגה לקתה בשחפת וכי אין לה כל סיכוי להחלמה, מחלה זו נגרמה ככל הנראה מהאוויר המזוהם בעיר הולדתה. זמן קצר לאחר סיום העריכה נפטרת אולגה ממחלתה בבית החולים כאשר דוניגן לצידה. המפיק מרקוס האריס (לי קוב), רוצה לצלם את מחדש את הסרט עם שחקנית מפורסמת יותר, זאת מכיוון שאינו רוצה לקחת סיכון עם שחקנית שאינה ידועה ואינה יכולה לקדם את הסרט.
דוניגן מוכה הצער מחזיר את גופתה של אולגה לעיר הולדתה, לפי בקשתה האחרונה. בתחילה מסרבים אנשי העיירה למלא את בקשתה, עקב המוניטין המפוקפק של אביה שנחשב לנבל. אך דוניגן משכנע כנסיות בכל העיר "עיר הפחם", לצלצל בפעמוני הכנסייה שלהם לאורך שלושה ימים, כמחווה לשחקנית המתה. כמו כן הוא מבטיח לשלם להם על מעשיהם בהמחאות אותן אין לו כל סיכוי לכסות. כדי למלא את מבוקשה של אולגה נעזר דוניגן בכומר פול (פרנק סינטרה), שמנצל את הכרותו עם אנשי העיר ומצליח לשכנעם לסלוח לה על עברו של אביה ולמלא את בקשתה האחרונה. בעקבות צלצולי הפעמונים הבלתי פוסקים מתחיל להתעורר עניין ציבורי בשחקנית המתה ולאחר זמן קצר מבטיח האריס לדוניגן כי הוא יכסה את הבטחותיו הכספיות.
ביקורות
עם יציאתו זכה הסרט לביקורות רבות בידי מבקרי הקולנוע, לשיא הגיע השבועון "טיים", שבטור ביקורת חריף הכריז כי "הקדוש מייקל (אחד הפסלים) הולך לתבוע".
הכתובת מקיר-מואב
הכתובת מקיר-מואב היא כתובת מואבית מקיר מואב ובה מתואר שמישע (ככל הנראה) מלך מואב הקדיש מבער לכמוש, האל המואבי.
בשנת 1958 נתגלה שבר פסל עשוי בזלת שחורה אפורה בעת בניית מבנה חדש בכרכ (המזוהה עם קיר-מואב, בירתה של ממלכת מואב הקדומה). השבר, בגודל 12.5 על 14 סנטימטר, נתגלה בשימוש משני כחלק מקיר. נראה כי השבר היה חלק מפסל, אולי דמות לבושת שמלה. הכתובת בעלת שלוש השורות שעל שולי האבן מתוארכת למאה התשיעית לפניה"ס, ותואמת את סגנון הכתובת במצבת מישע. כיום השבר מוצג במוזיאון לארכאולוגיה של ירדן ברבת עמון.
הכתובת
תעתיק הכתובת והשלמות על פי שמואל אחיטוב (מנוקד לשם נוחות הקריאה ולא כשחזור הווקליזציה המקורית):
כתובת זאת הוכיחה את שמו של אבי מלך מואב מישע, הפגום מעט במצבת מישע; משמעות השם היא, אולי, קיצור של "כמשיתן" (כמוש־נתן; השורש י־ת־נ הוא המקביל הפיניקי לשורש היהודאי נ־ת־נ), או "כמוש־אִתי", בדומה ל"".
מאיר סבן
מאיר סבן (בספרדית: Mario Javier Sabán; נולד ב-12 בפברואר 1966) הוא תאולוג יהודי מארגנטינה.
סבן בן לדוד, נצר ליהודי ספרד שגורשו ממדינתם בשנת 1492, ואחר כך גרו באימפריה העות'מאנית. בשנת 1990 כתב ספרו הראשון שדן בנוצרים חדשים, אבות משפחות האצילות בארגנטינה. הוא ניתח מקור הנצרות בהקשר שלה עם היהדות. כתב אחד עשר ספרים, בהם "היהדות של פאולוס" (2003), "הרמב"ם" (תזה על הספר "מורה נבוכים", 2008) ו"היהדות של ישוע" (2008).
סבן גר בברצלונה ומלמד מחשבה יהודית באוניברסיטה של ליידה בקטלוניה.
גשר ארבעת הראשים
גשר ארבעת הראשים (באיטלקית: Ponte Quattro Capi - "פונטה קווטרו קאפי") המכונה גם גשר פבריקיוס (בלטינית: Pons Fabricius, ובאטלקית Ponte Fabricio - "פונטרה פבריצ'יו" - גשר פבריצ'יו) הוא הגשר העתיק ביותר ברומא הנמצא עדיין בשימוש.
היסטוריה
הגשר נבנה בשנת 62 לפנה"ס ומקשר בין שדה מרס מצפון (הגדה הימנית של נהר הטיבר) לבין אי הטיבר שבמרכז הנהר. גשר קסטיוס מקשר את האי לגדתו השנייה של נהר הטיבר (הגדה השמאלית - טרסטוורה).
מקור שמו של הגשר - "ארבעת הראשים" מתייחס לפסלי האל יאנוס לו שני הראשים, אשר מצוי משני צידי הגשר. הפסלים הובאו אל הגשר במאה ה-14 מכנסיית גרגוריוס הקדוש במונטה סבלו.
על פי דיו קסיוס הגשר נבנה שנה לאחר שקיקרו נבחר לקונסול והחליף גשר עץ קדום יותר שעמד במקום. הגשר הוזמן ביוזמת לוקיוס פבריקיוס ונקרא על שמו. הגשר שוקם בשנת 21 לפנה"ס ביוזמתם של הקונסולים מרקוס לוליוס וקווינטוס אמיליוס לפידוס.
אורך הגשר 62 מטרים, רוחבו 5.5 מטרים והוא מורכב משתי קשתות, כאשר במרכז הנהר עמוד מרכזי תומך בשתי הקשתות.
הגשר בנוי אבן טופה געשית, ומצופה אבן טרוורטין וכתובת הקדשה מנציחה את בונה הגשר:
הגשר שופץ על ידי האפיפיור אינוקנטיוס ה-11 בשנת 1679.
משה אנסהיים
משה אנסהיים ממץ (בצרפתית: Moses Ensheim; 1750 – 9 באפריל 1839) היה מתמטיקאי ומשורר יהודי-צרפתי.
קורות חיים
נולד בעיר מץ שבצרפת. הוריו ציפו שיהפוך לרב, אולם הוא עזב את ביתו במץ ונסע לגרמניה. בשנים 1782–1785 היה מורה פרטי בביתו של משה מנדלסון ולימד בעיקר את בנו אברהם. לאחר מכן חזר לעיר מץ ושם התפרנס בדוחק מהוראת מתמטיקה. בשל היותו יהודי לא התקבל אנסהיים למשרת הוראה ב-École Centrale של מץ. עם תלמידיו במץ נמנה המתמטיקאי לעתיד אולרי טרקם.
אנסהיים היה שותף להשקפותיהם של אנשי תנועת ההשכלה בברלין, "המאספים". הוא שלח לכתב העת "המאסף" דיווחים נרגשים על המהפכה הצרפתית ועל הדיונים באספה הלאומית לקראת שיפור מעמדם האזרחי של היהודים. ב-1793 חיבר בעברית שיר ניצחון לכבוד המהפכה בשם "למנצח שיר למשה", לפי מנגינת המארסייז. השיר תורגם לצרפתית, הושר בבית הכנסת של מץ ואנסהיים שלח אותו לפרסום ב"המאסף". הוא היה חבר קרוב של אנרי גרגואר, ממנהיגי המהפכה, וביחד דנו על שוויון זכויות ליהודים. בשנותיו האחרונות היה בבאיון, בבית משפחתו של אברהם פורטאדו, שם שימש כמורה.
הוא כתב חיבור על חשבון דיפרנציאלי ואינטגרלי שזכה לשבחים מהמתמטיקאים המפורסמים לגראנז' ולפלס, שעמם עמד בקשר.
אינגושית
אינגושית היא שפה המדוברת בפי המתיישבים בחבלי צ'צ'ניה ואינגושטיה המכונים גם חבל צ'צ'נו-אינגושיה הנמצא באזור הקווקז. השפה שייכת למשפחת השפות הקווקזיות ותחת הגדרה זו למשפחת השפות הקווקזיות הצפון-מרכזיות. בזמן שלטון סטלין הוא הגלה אינגושים רבים לקזחסטן וסיביר ולכן ישנן קהילות דוברות אינגושית באזורים אלו.
אמריקן אקספרס
אמריקן אקספרס (באנגלית: American Express Company, או AmEx), היא חברת שירותים פיננסיים אמריקאית בינלאומית, שמרכזה בבניין Three World Financial Center, מנהטן, ניו יורק, ארצות הברית. החברה הוקמה בשנת 1850, והיא אחת משלושים החברות הנכללות במדד דאו ג'ונס. החברה ידועה בעיקר בשל שירותי כרטיסי האשראי, כרטיסי החיוב, והמחאות הנוסעים שלה. כרטיסי אמריקן אקספרס אחראים לכ-24% מסך נפח החיוב בעסקאות בכרטיסי אשראי בדולר אמריקני בארצות הברית, שיעור גבוה מכל מנפיק כרטיסים אחר. ביזנסוויק ואינטרברנד דירגו את אמריקן אקספרס כמותג ה-22 בחשיבותו בעולם, בהערכתם את שווי המותג ב-14.97 מיליארד דולר אמריקני. מגזין Fortune דירג את אמריקן אקספרס כאחת מ-20 החברות הנערצות ביותר בעולם. סמל החברה, אשר אומץ בשנת 1958, הוא קנטוריון, דרגת קצונה בצבא הרומאי. סמל זה מופיע על המחאות הנוסעים וכרטיסי החיוב של החברה.
היסטוריה מוקדמת
אמריקן אקספרס החלה את דרכה כשירות דואר אקספרס באולבני, ניו יורק בשנת 1850. השירות הוקם כתוצאה ממיזוג עסקי משלוחי האקספרס של הנרי וולס, ויליאם פארגו וג'ון וורן בטרפילד - אותם אנשים שהקימו מאוחר מכן בשנת 1852 גם את בנק וולס פארגו, כאשר בטרפילד ודירקטורים נוספים התנגדו להתרחבות פעילותה של אמריקן אקספרס לקליפורניה. אמריקן אקספרס תחילה התבססה באזור המכונה היום טרייבקה, במנהטן. במשך שנים נהנתה החברה בפועל ממונופול בתחום משלוחי האקספרס (טובין, ניירות ערך, שערי חליפין וכו') ברחבי מדינת ניו יורק. בשנת 1874 אמריקן אקספרס העבירה את משרדיה הראשיים לשדרת ברודוויי 65, למה שהחל להיות מרכז העסקים של מנהטן.
כרטיסי אשראי
כרטיסי האשראי של החברה מופקים ברמות אחדות, שאותן ניתן לזהות לפי צבע הכרטיס, והן נבדלות זו מזו בהיקף האשראי שמקנה הכרטיס ובהטבות נוספות הנלוות אליו. בישראל מונפקים הכרטיסים (בסדר עולה של גובה האשראי) בצבעים: כחול, טורקיז (קרדיט), ירוק, זהב, פלטינה ושחור (אמריקן אקספרס סנטוריון).
פרסום
בשנת 1975, דייוויד אוגילבי, מי שלעיתים מכונה "אבי הפרסום", וחברת Ogilvy & Mather פיתחו את הסלוגן המצליח אל תעזבו את הבית בלעדיהם, כחלק מקמפיין הפרסום להמחאות הנוסעים של אמריקן אקספרס, בכיכובו של השחקן זוכה האוסקר קרל מלדן. לאחר פטירתו של מלדן, וככל שהחלו לקדם את כרטיס האשראי על פני המחאות הנוסעים, אמריקן אקספרס המשיכה להשתמש בשירותיהם של שחקנים בפרסומותיה, כגון מל בלאנק והבלרינה סינתיה גרגורי. פרסומת טיפוסית לאמריקן אקספרס החלה במפורסם השואל את הצופים "האם אתם מכירים אותי?" על אף שהוא או היא רמזו על זהותם, שמו של המפורסם לא הופיע עד אשר הוא נראה מוטבע על כרטיס אשראי, בעוד שהקריין פיטר תומאס מסביר לקהל כיצד להירשם לשירות. כל פרסומת הסתיימה בכך שהמפורסם הזכיר לצופים "אל תעזבו את הבית בלעדיהם".
אמריקן אקספרס ממשיכה להשתמש באנשים מפורסמים בפרסומות שלה. דוגמה בולטת היא קמפיין הפרסום משנות התשעים המאוחרות, בהשתתפותו של הקומיקאי ג'רי סיינפלד, בשני הפרקים הקצרים שכונו "הרפתקאותיהם של סיינפלד וסופרמן". בשנת 2007, פרסומת בשחור לבן באורך 2 דקות אשר כונתה 'חיות', בכיכובה של אלן דג'נרס, זכתה בפרס אמי עבור פרסומת מצטיינת.
ליליאן תוראם
לילאן תוראם (בצרפתית: Lilian Thuram; נולד ב-1 בינואר 1972 בגוואדלופ) הוא כדורגלן עבר צרפתי, ששיחק בעמדת הבלם.
ביוגרפיה
בגיל 9 עבר עם משפחתו לפריז. במהלך שנות נערותו פיתח תוראם את יכולתיו ככדורגלן. בגיל 19 התגלה על ידי מונקו, שבמדיה שיחק חמש שנים וביסס את מעמדו כשחקן מוערך. בשנת 1996 עבר למועדון האיטלקי פארמה. בשנת 1998 חגג תוראם הישג אישי כאשר זכה לתואר שחקן ההגנה הטוב בליגה האיטלקית והישג עולמי, כאשר זכה עם נבחרת צרפת במונדיאל 1998. בטורניר הבקיע את שעריו היחידים במדי הנבחרת - צמד בחצי הגמר מול נבחרת קרואטיה.
תוראם המשיך לצבור תארים, כאשר בשנת 1999 זכה עם פארמה בגביע אופ"א ושנה לאחר מכן זכה עם נבחרתו ביורו 2000. כישרונו משך את תשומת הלב של מספר קבוצות גדולות, ולבסוף עבר ב-2001 לקבוצת הפאר האיטלקית יובנטוס.
עם יובנטוס זכה תוראם בארבעה תוארי אליפות (אך בדיעבד שניים נפסלו עקב שערוריית שחיתות) והרשים רבים ביכולתו למרות גילו המתקדם יחסית. במונדיאל 2006 תוראם הוביל את צוות ההגנה של נבחרת צרפת, שהגיעה לגמר הטורניר, ובשנה זו עבר לברצלונה, בעוד שקבוצתו הקודמת, יובנטוס, ירדה לליגה האיטלקית השנייה (סרייה ב') עקב שערוריית שחיתות שבה הייתה מעורבת.
תוראם השתתף עם נבחרת צרפת ביורו 2008, ואף שבר את שיא מספר ההופעות של שחקן בטורנירי היורו, כאשר שיחק את משחקו החמש עשרה בטורניר במחזור הראשון של שלב הבתים. לאחר הדחתה של נבחרת צרפת מהטורניר, הודיע תוראם על פרישתו מהנבחרת ביחד עם קלוד מקאללה ווילי סניול.
עם פרישתו, בשנת 2008, ייסד תוראם קרן הפועלת למאבק בגזענות.
בניו מרקוס תוראם וקפרן תוראם גם הם כדורגלנים. מרקוס משחק בעמדת החלוץ בבורוסיה מנשנגלדבך מהבונדסליגה, וקפרן משחק בעמדת הקשר בניס מליגת העל הצרפתית.
יואל מארק
יואל מארק (באנגלית: Yoelle Maarek; נולדה ב-1 ביוני 1962) היא חוקרת בתחום מנועי חיפוש וכריית מידע ברשת, סגנית נשיא בינלאומית למחקר בחברת אמזון, ובעבר סגנית נשיא ב-יאהו! (Yahoo! Labs) ומנהלת מעבדות המחקר של יאהו! בישראל ובהודו.
הייתה המנהלת הראשונה של גוגל ישראל והקימה את מרכז הפיתוח הראשון בחיפה ב-2006. מכהנת כחברה בקורטוריון הטכניון. בשנת 2013 נבחרה לעמית ACM.
ביוגרפיה
נולדה ב-1 ביוני 1962 בתוניס. כשהייתה בת שנה היגרה משפחתה לצרפת. ב-1986 עברה לישראל כדי להתחיל תואר שלישי בטכניון. בתום לימודיה עברה לארצות הברית, שם עבדה במעבדת המחקר של IBM בניו יורק. בשנת 1993 חזרה לישראל.
אביה ארמנד היה מהנדס אזרחי, ואמה קלייר התנדבה בארגונים ציוניים בצרפת. נשואה לפרנק סמג'ה ולה שלושה ילדים.
השכלה
מאוחר יותר באותה שנה החלה את לימודי הדוקטורט שלה בטכניון בתחום של שפות תיכנות. במהלך לימודי הדוקטורט בילתה שנה כסטודנטית אורחת באוניברסיטת קולומביה שבניו יורק, שם נחשפה לתחום של מנועי חיפוש בהנחייתה של פרופ' גייל קייזר. כששבה לישראל להשלמת הדוקטורט בטכניון, החליטה לשנות את תחום המחקר שלה למנועי חיפוש, בהנחייתו של דניאל ברי.
קריירה
לאחר סיום הדוקטורט שבה לארצות הברית והחלה לעבוד במרכז המחקר תומאס ג'יי ווטסון של IBM במדינת ניו יורק. במסגרת תפקידה בנתה את מנוע החיפוש הראשון בחברה, הנקרא "גורו".
בשנת 1993 חזרה לישראל, והצטרפה למעבדת המחקר של יבמ בחיפה, שם עסקה בעיקר בתחום החיפוש הארגוני (Enterprise search).
בשנת 2006 נענתה בחיוב להצעה של גוגל העולמית להיות המנהלת הראשונה בגוגל ישראל, ולהקים את מרכז הפיתוח הראשון של החברה בישראל. המרכז הוקם בפארק מתם שבחיפה.
במהלך עבודתה בגוגל השתתפה וניהלה מספר פרויקטים שונים בתחום החיפוש, YouTube ו-Gmail כאשר הבולט מביניהם הוא פיתוח Google Suggest, המנגנון להשלמה אוטומטית של שאילתאות במנוע החיפוש.
בשנת 2013 קודמה לראש מעבדות המחקר של יאהו! בישראל ובהודו, ומונתה לסגנית נשיא !Yahoo העולמית.
בשנת 2017 עברה לחברת אמזון, בתפקיד סגנית נשיא בינלאומית למחקר (אמזון אלכסה).
הישגים
בשנים 2009 ו-2013 נבחרה לאחת מ-50 הנשים המשפיעות ביותר בישראל על ידי העיתון "גלובס".
בשנת 2014 נבחרה על ידי העיתון "הארץ" לאחת מ-66 הנשים הישראליות "שכדאי להכיר".
פעילות אקדמית
בשנת 2013 נבחרה לסגנית נשיא ארגון ACM SIGIR.
מאמריה צוטטו למעלה מ-2,900 פעמים.
קישורים חיצוניים
מכתביה
יניב מזרחי (שוער)
יניב מזרחי (נולד ב-11 בפברואר 1978) הוא כדורגלן עבר ישראלי ששיחק בעמדת השוער.
קריירה
מזרחי התחיל את הקריירה שלו במחלקת הנוער של הפועל ראשון לציון. ב-26 באוקטובר 1996 ערך את הופעת הבכורה שלו בקבוצה הבוגרת בניצחון 0-2 נגד צפרירים חולון. בעונת 1998/1999 הפך לשוער הראשון של הקבוצה הבוגרת שסיימה במקום השביעי בליגה, אך מזרחי ספג כמות שערים מבין הגבוהות באותה עונה.
בקיץ חתם במכבי קריית גת ולמעשה שיחק בשני הקבוצות לסירוגין עד לשנת.